Publication: Magyar Közlöny
Issue: MK-2000-80 (Year: 2000, Number: 80)
Era: 1990-2004
Section: a 20/2000. (VIII. 3.) OM rendelethez
Paragraph Index: 265

6. Az ismeretek ellenőrzési rendszere Az ellenőrzési rendszer az intézményi tantervben előírt részben egymásra épülő, részben egymástól független aláírások, gyakorlati jegyek megszerzéséből, vizsgákból — beszámolók, kollokviumok, szigorlatok —, valamint szakmai gyakorlatok teljesítéséből, szakdolgozat elkészítéséből és a záróvizsga letételéből tevődik össze. 6.1. A kötelező szigorlati tárgyak A képzés keretében 2 szigorlat letétele szükséges: — anyagi kultúra, társadalomnéprajz, bevezetés a hagyományismeretbe témakörökből, valamint — népszokások, népköltészet, népzene, táncfolklorisztika témakörökből. 6.2. A szakdolgozat követelményei A szakdolgozat a hagyományismeret oktatására vonatkozó feladat, amelyet a hallgató tanulmányaira támaszkodva, kiegészítő magyar, esetleg idegen nyelvű szakirodalom tanulmányozásával, konzulens irányításával készít. A szakdolgozatnak igazolnia kell, hogy a jelölt képes a tanult ismeretanyag gyakorlati alkalmazására, s tájékozott a vonatkozó szakirodalomban. 6.3. A záróvizsga 6.3.1. A záróvizsgára bocsátás feltétele: — a négy félév tanulmányi követelmények eredményes teljesítése, — a szakdolgozat elkészítése és benyújtása. 6.3.2. A záróvizsga részei: — a szakdolgozat megvédése, — komplex szóbeli vizsga a társadalomnéprajz, anyagi kultúra, folklór tanulmányi területek témaköreiből. 2000/80. szám 6.3.3. A záróvizsga eredménye A szakdolgozat elkészítésére és védésére adott érdemjegynek, valamint a szóbeli vizsga érdemjegyének számtani átlaga. Az oktatási miniszter 21/2000. (VIII. 3.) OM rendelete a roma társadalom ismerete szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/98a90fca2317696146cb14dac5fe3d0fcd4a4e6c/dokumentumok/409d8e1e16868d988188a450a16f76b8b17c8d3d/letoltes